31995R1820
L 175/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1820/95 НА КОМИСИЯТА
от 26 юли 1995 година
за изменение на Регламент (ЕИО) № 2257/92 относно определяне на подробни правила за прилагане на специфичния режим за снабдяване на Мадейра с някои растителни масла и установяващ прогнозния баланс за снабдяване и за изменение на Регламент (ЕО) № 2883/94 относно установяване на прогнозния баланс за снабдяване на Канарските острови със селскостопанските продукти, които се ползват от предвидения специфичен режим в членове 2, 3, 4 и 5 от Регламент (ЕИО) № 1601/92 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1600/92 на Съвета от 15 юни 1992 г. относно специфични мерки за някои селскостопански продукти в полза на Азорските острови и на Мадейра (1), последно изменен с Регламент (ЕО) № 3290/94 (2), и по-специално член 10 от него,
като взе предвид Регламент (ЕИО) № 1601/92 на Съвета от 15 юни 1992 г. относно специфични мерки за Канарските острови по отношение на някои селскостопански продукти (3), последно изменен с Регламент (ЕО) № 3290/94, и по-специално член 3, параграф 4 от него,
като има предвид, че в приложение на разпоредбите на член 2 от Регламент (ЕИО) № 1600/92, Регламент (ЕИО) № 2257/92 на Комисията (4), последно изменен с Регламент (ЕО) № 2405/94 (5), установи за пазарната 1994/95 година прогнозен баланс за снабдяване на Мадейра с някои растителни масла; като има предвид, че е уместно следователно да се установи прогнозен баланс за пазарната 1995/1996 година;
като има предвид, че съгласно разпоредбите на член 2 от Регламент (ЕИО) 1601/92, Регламент (ЕО) № 2883/94 на Комисията (6), последно изменен с Регламент (ЕО) № 1688/95 (7), установи за пазарната 1994/1995 година прогнозен баланс за снабдяване на Канарските острови с някои растителни масла; като има предвид, че е уместно следователно да се изготви прогнозен баланс за снабдяване за пазарната1995/1996 година;
като има предвид, че предвидените в настоящия регламент мерки са съвместими със становището на управителния комитет по зърнените храни,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 1 от Регламент (ЕИО) № 2257/92 се заменя със следния текст:
„1. Количествата в прогнозния баланс за снабдяване на Мадейра за пазарната 1995/1996 година, които се ползват с освобождаване от мита при внос от трети страни или от помощ за снабдяването от Общността, са следните:
(в тонове)
Код по КН
Описание на стоките
Количество
1507 до 1516 (с изключение на 1509 и 1510)
Растителни масла (с изключение на маслиново масло)
3 000“
Член 2
Приложение VIII към Регламент(ЕО) № 2883/94 се заменя с приложението към настоящия регламент.
Член 3
Настоящият регламент влиза в сила в деня след публикуването му в Официален вестник на Европейските общности.
Той се прилага от 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юли 1995 година.